Keila vald

Keila vald oli omavalitsusüksus Harjumaal. Vald paiknes Lääne-Harjumaal Soome lahe kaldal, piirnes läänes Padise valla ja Paldiski linnaga, idas Harku valla, Keila linna ja Saue vallaga, kagus Kernu valla ja lõunas Vasalemma vallaga. Vald hõlmas suure ajaloolise Keila kirikukihelkonna tuumikalasid. Valla keskus asus Keila linnas, mis ise valla koosseisu ei kuulunud. Vald moodustati 1992. aasta 10. septembril. Juulis 2017 otsustas valitsus liita Keila valla, Padise valla, Vasalemma valla ja Paldiski linna ühtseks Lääne-Harju vallaks, mis alustas tegevust pärast oktoobris 2017 toimunud kohalikke valimisi. Karjaküla, Klooga, Keila-Joa. Illurma, Keelva, Kersalu, Kloogaranna, Kulna, Käesalu, Laoküla, Laulasmaa, Lehola, Lohusalu, Maeru, Meremõisa, Nahkjala, Niitvälja, Ohtu, Põllküla, Tuulna, Tõmmiku, Valkse. Vallas elas 2011. aasta rahvaloenduse andmetel 5318 inimest. Neist 4100 (77,1%) olid eestlased. Külades elas 3381 ja alevikes 1937 inimest. Külaelanikest oli eestlasi 90,7% ja alevike elanikest 53,4% 2000. aasta rahvaloenduse andmetel oli elanikke 3847, neist eestlasi 2582 ehk 67%. Keila vallas tegutses viimastel aastatel kaks põhikooli (Laulasmaal ja Kloogal), üks algkool (Leholas) ning kolm lasteaeda (Laulasmaal, Kloogal ja Karjakülas). 2017. aastal Keila vallas läbi viidud haridusreformiga koondati kõik vallas tegutsevad haridusasutused Laulasmaa Kooli alluvusse. Uus struktuur jõustus 1. septembril 2017. Keila vallas oli kolm raamatukogu – Klooga raamatukogu, Laulasmaa raamatukogu ja Lehola raamatukogu. Endise Keila valla aladel Laulasmaal asub Arvo Pärdi Keskus. Keila-Joa alevikus asuvas Keila-Joa lossis tegutsevad muuseum, hotell ja restoran. Suveperioodil toimub mitmeid kultuuriüritusi Laulasmaa ja Kloogaranna vahel asuvas Kõltsu mõisas. Lohusalu sadamas toimuvad juba aastaid suvel laupäeviti tantsuõhtud. Klooga järv - Soodajärv Humala oja - Huntaugu peakraav - Keila jõgi - Klooga oja - Kloogajärve oja - Lehola oja - Maeru oja - Ohtu peakraav - Treppoja - Tuulna oja - Türisalu oja - Vasalemma jõgi 1990–1995 Lembit Puusepp 1995–1996 Vello Toomik 1996 Peeter Ello 1996–1997 Vello Toomik 1997–2003 Tiit Mae 2003–2005 Lea Papp 2005–2009 Kadri Kreisman 2009–2010 Kadri Tillemann 2010–2011 Jaan Alver 2011–2013 Kalev Laast 2013–2014 Peeter Schneider 2014–2017 Jaan Alver Kultusekivi Ohtu küla territooriumil. Ohtu mõisa peahoone. Meremõisa mõisa varemed. Keila-Joa mõisa köök. Keila-Joa mõisa peahoone. Lehola mõisa kuivati. Maakatastri statistika, vaadatud 26.03.2020. Statistikaamet, vaadatud 30.05.2017. Eesti haldus- ja asustusjaotuse klassifikaator Harju maakonna Keila ja Loksa valla, Hiiu maakonna Käina ja Lauka valla ning Kärdla linna, Jõgeva maakonna Saare valla ja Mustvee linna, Kohtla-Järve linna Püssi alevi ning Võru maakonna Misso valla omavalitsusliku staatuse kinnitamise kohta www.riigiteataja.ee Kärssin, Andres. Valitsus sundliidab Keila, Padise ja Vasalemma vallad ning Paldiski linna Keila Valla Leht, juuli 2017, lk 1. Statistikaameti andmebaas http://www.stat.ee Keila valla koolid Keila vald (vaadatud 1.08.2017) Raamatukogud Keila vald (vaadatud 1.08.2017) 28. jaanuar 2014, Enam kui pooled Keila linna ja valla elanikud pooldavad ühinemist, City24.ee 22. märts 2016, Keila vald kutsub Nõva valla liitumiskõnelustele, Lääne Elu 31. märts 2016, Harjumaa suurim omavalitsus tulekul? Keila vald teeb Keila ja Paldiski linnale ning ümberkaudsetele valdadele ettepaneku ühinemiseks, delfi.ee